open-index/open-wikipedia-markdown huggingface dataset:
Elvina går til sin faders borg

«***Elina går i sin faders borg***» er et dikt med tittelen **Nattevanderinden**, skrevet av den danske dikteren Bernhard Severin Ingemann. Diktet ble først trykt i diktsamlingen «Procne» i 1813. Utover på 1800-tallet ble teksten spredd i skillingstrykk. Det er blitt sunget til flere melodier.

Diktet tilhørerer den tidlige  romantikkens periode. Det kan oppfattes som et forsvar av bror-søsterincest, men necrofil incest er sterk kost også i skrekkromantisk kontekst.

Alf Prøysen presenterte det i sin visespalte i «Magasinet for alle» årgang 1957.

## Teksten
som den sto i Procne.


**1.**Elina gaaer i sin Faders Borg 
I sorte, flagrende Klæder,
Hun synes at skjule dyb Hjertesorg; 
Men aldrig hun sukker eller græder:
Hver Dag hun svinder som Dugg for Sol, 
Hun seer det og smiler med stille Taal,
Bekymret den Moder tit spørger:
"Siig Dotter! hvorfore du sørger!

**2.**Hvi er dit Øye så sygt og mat? 
Hvi er dine Kinder så blege?
Og hvor er din Gang ved midjenat? 
Naar Søvn ditt Legem skal qvæge?"
"Ak! Moder, jeg elsker ei Dagens lys; 
Men Natten er mig saa vennlig  tys,
Og gaaer jeg ved Midnattstide, 
Og seer på de Stjerner så blide."

**3.**"O! vogt dig, Stjernen er vist ei blid,
som Pigens Hjerte besnærer;
Og Maaneskinnet gjør Kinden hvid,
Og Midnatttaagen udtærer."
"Lad tæres Legem, lad blegne Kind!
Men sød er dog Stjerne og Maaneskin
Og Lillien haver jeg funnen, 
Som kun dufter i Midnatstunden.

**4.**Den Moder sukker, og tier qvær;
Men vil sitt Forsæt fordølge:
Ved Nat hun Pigen bortvandre seer, 
Saa sagte hun efter mon følge.
Bag Haugen ligger en Kirkegaard, 
Didhen den sørgende Pige gaaer,
Bag Kirkemuren bortsvæver, 
Den Moder det skuer og bæver.

**5.**I Natten lyser en Marmelsteen, 
Til Stenen den pigelil vanker:
"Stat op, min Elskede! kom, min Ven!" 
Paa Graven hun saktelig banker.
Brat revner Stenen, og underfuld
En Dødning stiger af sorten Muld;
 – Ak! hellige Christ! dig forbarme! -
Hun synker udi hans Arme.

**6.**Hun læner sit Hoved op til hans Bryst, 
Tæt Læber med Læber sig møde,
Og Pigen hensmelter i rædsomme Lyst,
Og klynger sig fast til den Døde;
Paa Graven de sidde som Brudgom og Brud,
Og hviske saa sagte i Natten ut:
"O! Yngling, naar vil du modtage 
For evig din elskede Mage.

**7.**"I Morgen Pige du vorder min Viv, 
Saa skal jeg dig evig omarme;
Thi nu har jeg drukket dit sidste Liv, 
Udsuget din siste Varme,
Ved kirkegaardsdøren den Moder staar, 
Og gyser og hører de Rædselsord,
Hun blegner og styrter til Jorden, 
Som knust af Himmelens Torden,

**8.**Ak! beed for din syndige Sjæl en Bøn!
Beed Barn! og flye med din Moder!
O! vee dig Dødning! – du est min Søn, 
O! Dotter, det er din Broder”.
Den Døde hører det Angestskrig,
Og bleg og langsom han hæver sig:
”Tie stille Moder! Tie stille!
Ei Blod kan Sjælene adskille.

**9.**Paa Jorden gjelder det store Bud;
Men ikke i Aandenes Rige,
I Døden vorde vi Brudgom og Brud 
Hos Gud samles Lige med Lige.
Gak hjem, og tag din Dotter ved Haand! 
I Morgen samles vi Aand med Aand,
Farvel –  hør Hanerne gale,
De  Døde til Graven de kalde.
O mottag her min dyrebare dukke

«***O mottag her min dyrebare dukke***» er et skillingstrykk. Alf Prøysen presenterte det i sin visespalte i «Magasinet for alle» årgang 1957.

## Teksten

**1.**O mottag her min dyrebare dukke
siste hilsning fra mitt hjerte går,
som i stille lønndom for deg sukke
og deg beundrer jeg som en helligdom.

**2.**Hulde Lina jeg for deg ei dølger,
att din yndest gjør mitt hjerte sorg,
o min barm av idel elskov bølger
inntil siste puls i døden slår.

**3.**Elskovs pensel tegned deg så fager
første gangen jeg dine øyne så,
og i himmelsk klarhet står nu malet
for mine øyne hvor jeg står og går.

**4.**Blott for deg mitt hjerte trofast banker,
blott for deg jeg fatter kjærlighet,
blott for deg jeg øver mine tanker
dag og natt så stilles du for meg.

**5.**Men her i Kongegårdens høye sale,
angstens hjerter titt av sorgen klemt,
og en himmelsk klarhet deg omstråle
o mitt hjerte slår så bølgende.

**6.**Hyttens sønn misunn meg ei din lykke,
skjønt jeg står opphøyet over deg,
himmelen skjenkte meg en bedre lykke
som i verden her ble nektet meg.

**7.**Du ditt elskovs valg kan fritt bestemme,
ingen hindring deg i veien står,
men jeg lyde må til lovens stemme
jeg over disse grenser ei tør gå.

**8.**Men hist bak graven der hvor allting smiler,
der hvor fyrster intet fortrinn har,
seierskransen oss tilsammen binder,
ut i evigheten til ett par.

**9.**Jeg mitt purpur og min gyldne krone
gjerne ville bytte bort for deg,
du er meg mer enn kongens gyldne krone
om den en glinsede som solen rød.


## Kilder
*De gamle visene 4 av Alf Prøysen, Forlaget For Alle, Oslo 1975
Gummi-Tarzan (film)

***Gummi-Tarzan*** er en dansk barnefilm fra 1981 regissert av Søren Kragh-Jacobsen. Filmen er basert på Ole Lund Kirkegaards bok *[[Gummi-Tarzan]]*.

Filmen fikk tre Bodilpriser i 1982 for henholdsvis beste film, beste mannlige hovedrolle, Otto Brandenburg og beste mannlige birolle, Peter Schrøder. I 1982 vant filmen UNICEFs nyinnstiftede barnefilmpris.

*Gummi-Tarzan* er tatt opp i Danmarks kulturkanons barnekanon.

## Handling
En svak gutt som sliter med dysleksi blir mobbet på skolen. Hans Tarzan-besatte far gir gutten kallenavnet Gummi-Tarzan, fordi han mener at gutten er alt for svak. Men gutten får snart en venn i kranfører Ole, som forteller ham at: Alle mennesker flinke til noe. Du må bare vite hva det er.

## Rolleliste
* Alex Svanbjerg som Ivan Olsen
* Otto Brandenburg som Ole, en kranfører
* Peter Schrøder som faren til Ivan
* Susanne Heinrich som moren til Ivan
* Jens Okking som en gymnastikk-lærer
* Kjeld Løfting som en lærer
* Terese Damsholt som en lærer

## Referanser


 


## Eksterne lenker
*
Ordo Crucis

**Ordo Crucis** er en orden innenfor Den norske kirke. Ordenen er åpen for både kvinner og menn. Ordenen ble stiftet av teologiske studenter fra Det teologiske fakultet (UiO) den 26.april 1933. Ordo Crucis ledes av et kollegium på tre. Kollegiets leder bærer tittelen prior. Ordo Crucis sin første prior var Hans N. H. Ording

I Ordo Crucis sin spiritualitet står skriftemålet, tidebønnene og gjensidig forbønn sentralt.

Ordo Crusis var i 1933 kun åpen for menn, og for teologistudenter og prester. Ordenen ble under krigen også åpen for lekmenn, senere for kvinner, og til sist også åpnet for medlemmer av andre kristne kirkesamfunn enn Den norske kirke.

## Litteratur
**Ordo Crucis 1933-2003. Om ordenens opprinnelse, målsetting og påvirkninger i kirke og samfunn* av Ove Hestvold. Kirke og Kultur, Årgang 2003, Nr 04 (sidene 365-374)
**Ordo Crucis som sjelesørgerisk fellesskap i vår kirke* av Gunnar Østenstad. Kirke og Kultur, Årgang 1983, Nr 06 (sidene 322-333)
**Fornyelses – Troskap* av Per Lønning. Kirke og Kultur, Årgang 1983, Nr 06 (sidene 334-344)
**Prest og lekmann i kirken* av Fredrik Grønningsæter. Kirke og Kultur, Årgang 1983, Nr 06 (sidene 345-353)
**Trekk av Ordo Crucis` historie* av Kåre Eide. Kirke og Kultur, Årgang 1983, Nr 06 (sidene 354-356)
**Elsker du meg?* av Anders Mikal Holen. Kirke og Kultur, Årgang 1983, Nr 06 (sidene 357-359)

## Eksterne lenker
* Katolsk infiltrasjon i Statskirken... – Mens Vi Venter, nr. 8, Juli/Aug. 1994
* Ordo Crucis in Norwegen by Reinhard and Hildegart Mumm. – Quatember 1975 (s. 43-46)
* Ordo Crucis' nettside
Mosigkau slott

**Mosigkau slott** (*Schloss Mosigkau*) ligger i sentrum av landsbyen Mosigkau åtte kilomter sør for Dessau-Rosslau. Rokokkoslottet ble bygget mellom 1752 og 1757 og skulle tjene som sommersted for eierne. 

De første tegningene stammer antakelig fra Sanssouciarkitekten Georg Wenzeslaus von Knobelsdorff.  Prinsesse Anna Wilhelmine av Anhalt-Dessau, yndlingsdatter av fyrst Leopold I. (Anhalt-Dessau), fikk som gave en stor eiendom og en passende apanasje for å kunne oppføre eiendommen.

Etter Anna Wilhelmines død i 1780 gikk eiendommen inn i en stiftelse for adelige, ugifte kvinner, en stiftelse som besto inntil 1945.

Mosigkau slott hører til de siste fullstendige rokokkoensembler i Midt-Tyskland. Det kulturhistoriske høydepunkt i slottet er gallerisalen. Den er rikt utsmykket med stukkatur og inneholder bl.a. *Zephyr og Flora* av Peter Paul Rubens og *Prinsen av Oranien* av Anton van Dyck og dessuten verker av flamske italienske og tyske kunstnere.

Slottet er fra 2000 som en del av parkanleggene i Dessau-Wörlitz, oppført på UNESCOs liste over verdens kulturarv.

## Eksterne lenker
* 
* Slottsmuseets hjemmeside
* Artikkel og bilder på www.koethener-land.de
* Virtuell rundgang | 360°-Panorama| Slottet og parken
Emi Inui

**Emi Inui** (født 1983) er en japansk softballspiller som deltok i de olympiske leker 2004 i Athen og 2008 i Beijing.

Inui vant en olympisk bronsemedalje i softball under sommer-OL 2004 i Athen. Hun var med på det japanske laget som kom på tredjeplass i softballturneringen bak USA og Australia

Fire år senere, under Sommer-OL 2008 i Beijing ble hun olympisk mester med det japanske softballdamelandslaget. Japan vant finalen over USA med 3–1.

## OL-medaljer
*  2008  Beijing – **Gull** i softball  Japan
*  2004  Athen – Bronse i softball  Japan

## Eksterne lenker
*
Tabago (pipe)

**Tabagopiper** er tobakkspiper produsert av pipemaker Bård Hansen.

Verkstedet ligger på bryggen i Bergen og er et av Norges to pipemakerier.

## Eksterne lenker
* Tabagos hjemmeside
* Bergens Tidende: Bryggen har fått pipemaker
Kong Davids krigere

**Kong Davids krigere** er en gruppe av bibelske figurer knyttet til kong David av Israel som er uttrykkelig utpekt i et tillegg i *[[Samuelsbøkene]]* i *[[Den hebraiske Bibelen]]* (*[[Det gamle testamente]]*). Teksten ''Andre Samuelsbok 23:8-39'' deler dem inn i «de tre», hvor det er tre stykker, og «de tretti høvdingene» hvor det er noe mellom 30 og 37 stykker. Teksten hevder uttrykkelig at det var 37 enkeltpersoner i alt, men det er uklart om det viser til «de tretti», som kan eller kan ikke bestå av «de tre», eller det kombinerte tallet av begge gruppene. Teksten refererer kryptisk til «de tre» og «de tretti» som om de begge var betydningsfulle enheter, framfor bare en vilkårlig liste av henholdsvis 3 eller 30-pluss et antall menn.

Det har vært spekulert på om passasjen som viser til disse mennene kommer fra en annen kilde adskilt fra hovedkildene i *Samuelsbøkene*, eller om den ellers er malplassert. Ettersom deler av teksten har særskilte stilistiske forskjeller fra andre deler — den framtrer som en liste, som en rekke av figurer som blir introdusert, eller som flytende fortelling — er det mistenkte at passasjen kan ha bli satt sammen fra flere kildedokumenter. I ''Andre Samuelsbok 23:23-24'' står det *«Han var høyt aktet blant de tretti, men kom ikke opp mot de tre. David satte ham over livvakten sin. Blant de tretti var også: Asael, bror til Joab; Elkanan, sønn av Dodo fra Betlehem.»* Det er mulig at denne delen av teksten er ødelagt, og at midten av verset 23:24 er det tekst som har gått tapt, noe som ikke er lett å se i moderne bibeloversettelser da teksten er jevnet ut.

De tre er også nevnt i *[[Krønikebøkene]]* hvor det i Den masoretiske bibelteksten er den første av disse tre nevnt med et annet navn. Imidlertid i *[[Septuaginta]]* av det samme avsnittet er det et navn som bibelforskerne anser som åpenbart en translitterasjon fra *Isjbosjet*, en eufemisme som finnes i en del avsnitt av Bibelen for navnet *Isj-baal*. Det tyder på at det første medlemmet av «de tre» var antagelig Isjbosjet, sønn og arving av kong Saul. Om det er tilfelle kan det bety at teksten har blitt ødelagt bevisst av en skriver som ønsket å nedtone Isjbosjets heroisme, eller det kan ha skjedd ved en tilfeldighet.

## Referanser


## Se også
* Tekstkritikk

## Eksterne lenker
* Jewish Encyclopedia
Mithaq Kazimi

**Mithaq Kazimi** er en amerikansk filmregissør og filmprodusent av afghansk herkomst. Han er kjent for dokumentarfilmen *[[16 Days in Afghanistan]]*.

Blant hans øvrige prosjekter er en serie kortfilmer kalt *Through Her Eyes*, som ble laget i India med skuespillere og mannskap fra Bollywood, foruten noen informasjonsvideoer om HIV, Martin Luther Kings tale og for Child Rights and You, en indisk barnevernsorganisasjon.

Han var også produsent for *Quenching The Light*, en video om forfølgelsen av bahaier i Iran, som har vært sendt på mange TV-stasjoner i Asia.

## Referanser


## Eksterne lenker
*
Tracey Mosley

**Tracey Mosley** (født 25. september 1973 i Sydney), australsk softballspiller som deltok i de olympiske leker 2004 i Athen og 2008 i Beijing.

Mosley vant en olympisk sølvmedalje i softball under sommer-OL 2004 i Athen. Hun var med på det australske laget som kom på andreplass i softballturneringen bak USA.  Australia tapte finalen til USA med 1-5.

Fire år senere, under sommer-OL 2008 i Beijing, vant hun en bronsemedalje med det australske softballdamelandslaget. De kom på tredjeplass bak Japan og USA.

## OL-medaljer
*  2004  Athen - Sølv i softball  Australia
*  2008  Beijing - Bronse i softball  Australia

## Eksterne lenker
*
Jennie Finch

**Jennie Lynn Finch** (født 1980) er en amerikansk softballspiller som deltok i de olympiske leker 2004 i Athen og 2008 i Beijing.
  
Finch ble olympisk mester i softball under sommer-OL 2004 i Athen. Hun var med på det amerikanske laget som vant softballturneringen foran Australia og Japan. USA vant finalen mot Australia med 5-1 og ble olympiske mestere for tredje gangen på rad.

Fire år senere, under sommer-OL 2008 i Beijing, vant hun en sølvmedalje med det amerikanske softballdamelaget. USA tapte finalen mot Japan med 1-3. Det var første gangen som USA ikke ble olympiske mestere i softball og det var fjerde og siste gangen som softball var med som olympisk sport.

## OL-medaljer
*  2004  Athen -  **Gull** i softball  USA
*  2008  Beijing -  Sølv  i softball  USA

## Referanser


## Eksterne lenker
* 
* 
*
Alain Mabanckou

**Alain Mabanckou** (født 24. februar 1966 i Pointe-Noire i Republikken Kongo) er en journalist og forfatter som er bosatt i USA.

Efter studenteksamen flyttet Alain Mabanckou til Frankrike for å studere juss. Han vakte oppmerksomhet med romanen *Verre Cassé* (*Knust glass*) før han fikk sitt store gjennombrudd med *Mémoires de porc-épic*. I dag er han professor i franskspråklig litteratur ved University of California, Los Angeles i California. Han ble valgt til årlig professor i kunstnerisk utøvelse ved Collège de France fra 2015-2016.

For *Verre Cassé* ble Mabanckou tildelt Prix des Cinq Continents de la Francophonie. Denne romanen ble også nominert til den britiske avisen The Independents pris for *Best Foreign Fiction*.

*Mémoires de porc-épic* ble belønnet med Prix Renaudot.

## Bibliografi
* *Bleu, Blanc, Rouge* (1998)
* *African psycho* (2003)
* *Verre Cassé* (Seuil, 2005). – På norsk som: *Knust glass*, oversatt av Kjell Olaf Jensen (Pax, 2008) 
* *Mémoires de porc-épic* (Seuil, 2006)
* *Black Bazar* (Seuil, 2009)
* *Demain j'aurai vingt ans* (Gallimard, 2010) – På norsk som: *I morgen bli jeg tjue*, oversatt av Synneve Sundby (Bokvennen, 2012) 
* *Tais-toi et meurs* (krimroman, Editions de La Branche, 2012) 
* *Lumières de Pointe-Noire* (Seuil, 2013)
* *Petit Piment* (Seuil, 2015)

## Referanser
Lofsrud skole

**Lofsrud skole** er en ungdomsskole på Lofsrud ved Klemetsrud, sørøst i Oslo. Det er klasser fra 8. til 10. trinn. Skolen opptar barn i området Lofsrud/ Klemetsrud. 

Skolen har prøvd ut motiverende pedagogikk og organisering under begrepet «Lofsrudmodellen».

## Rektorer
* 2019-: Trond Nilsen (fra Holmlia skole)
* 2018-2019: Per Øyvind Saga Hammerstad (fra Lindeberg skole)
* 2018: Jan Ljøner (midlertidig)
* 2018: Hege Skau-Nilsen
* 2010-2018: Bitten Koch
* -2010: Bente Borrebæk
* Knut Brudeli
* Gunvor Tjønn Lundesgaard
* Kari Bjertnes Phillips
* 01.08.1988 - 31.07.1995 Tore Andersen

## Eksterne lenker
* 
*
Lutvann skole

**Lutvann skole** er en barneskole oppkalt etter Lutvann  i Østmarka. Skolen  ligger ved Trosterud sørøst i Oslo. Det er klasser fra 1. til 7. trinn. Skolen ligger nær Østmarka og opptar barn i området Trosterud-Haugerud-Tveita-Lutvann. Skolens rektor er Svein Pillgram Hansen fra Trosterud skole. 

Lutvann skole har gruppedeling i stedet for trinndeling, og har «uteskole» en gang i uken. Lutvann skole har også (2014) skoleavisen *Lutvanns nytt* som tre jenter på 6 trinn har startet og gir ut en gang i måneden.

## Eksterne lenker
*
Lønnebakken skole

**Lønnebakken skole** (tidligere **Bogstadveien skole**) er en spesialskole for elever med behov for særlig tilrettelagt undervisning. Skolen har 104 elever og 140 ansatte i skoleåret 2024/2025.   

## Undervisningstilbud
Skolen har 1.–13. trinn for elever innen autismespekteret og 1–10 for elever med sosiale- og emosjonelle vansker. Skolen har siden 2020 ligger på Bredtvedt i Oslo.   

Skolen utvides med ytterligere 21 elevplasser på vgs i løpet av skoleårene 2024–2025 og blir Norges største spesialskole med tilsammen 125 elever. I august 2025 åpner skolen fire nye avdelinger i Groruddalen, med undervisningstilbud på videregående skoletrinn. Alle elevene får individuelt tilrettelagt opplæring, men kan også få karakterer samt gjennomføre nasjonale prøver og eksamener som en del av skoletilbudet.   

## Historikk

### Oppstart og flytting
Skolen ble etablert i 1973 på Majorstua som en underavdeling av Majorstua barneskole, men under navnet *Bogstadveien skole*. Skolen flyttet til Torshov i 2001 og fikk navnet Lønnebakken skole. Høsten 2020 flyttet skolen inn i lokalene til de tidligere Statped-avdelingene Bredtvet kompetansesenter og Torshov kompetansesenter på Bredtvedt.

### Rektorer
* 1972&ndash;1995 Anne Sofie Høe
* Astrid Slåttøy
*&ndash;2015: Mariann Løkke (til Sollerudstranda skole)
* 2015&ndash;2020: Håkon Brekkhus (til Blommenholm skole)
* 2020&ndash; Heidi Lain Knudsen

## Referanser


## Eksterne lenker
*
Manglerud skole

**Manglerud skole** er en barne- og ungdomsskole på Manglerud øst i Oslo. Det er klasser fra 1. til 10. trinn. Skolen opptar barn i området Manglerud-Abildsø.

Filial på lokaler huset ble lagt ned 2015 fra Manglerud videregående skole.

## Rektorer
* Solvor Vasshus (2023–)
* Peter Streijffert (2016–2023)
* Tom Moen (2000–2016)
* Roald Nadheim (1980–2000)
* Knut Habostad (1957–1980)

## Eksterne lenker
*
Mortensrud skole

**Mortensrud skole** er en barneskole på Mortensrud langt sørøst i Oslo. Det er klasser fra 1. til 7. trinn. Skolen opptar barn i området Mortensrud-Lofsrud. Skolens rektor er Trond Herbert Johansen.

## Eksterne lenker
*
Watskeburt?!

**«Watskeburt?!»** er en singel og sang av den nederlandske rappgruppa De Jeugd van Tegenwoordig.

## Skapelsen
Bas Bron, som har produsert alle numrene til De Jeugd van Tegenwoordig for Magnetron Music, laget beaten til «Watskeburt?!» på slutten av 2004. Teksten ble skrevet av Vièze Fur og P. Fabergé. Uttrykket «Watskeburt?», som kan oversettes med «Hva skjer 'a?» (egentlig en forkortelse for «Wat is gebeurd?», «Hva har skjedd?»), er lånt fra den nederlandske rapperen Heist Rockah.

Som en rekke andre store, litt spesielle sanger, har også «Watskeburt?!» blitt parodiert. Det er også gitt ut en tysk, frisisk, vestfrisisk, achterhoeksk og brabantsk versjon av plata. Mest kjent i Norge er den med den mishørte teksten «Vaskebur», en tekstet og illustrert YouTube-video versjon av sangen. Denne versjonen ble laget til en underholdningskveld av internatet Bjørkheim på den kristne folkehøyskolen Sagavoll i 05/06.

## Hitforløp
Den 16. mai 2005 ble singelen «Watskeburt?!» gitt ut. Sangen slo imidlertid ikke an, men ble plukket opp av et par radio-dj-er. Den 4. juni samme år kom «Watskeburt?!» inn på hitlistene i Nederland. Sangen ble en stor hit og fortrengte et par dager seinere Guus Meeuwis «Geef Mij Je Angst» fra førsteplassen. 

Også i Belgia ble «Watskeburt?!» en hit og ble spilt av flere radiokanaler. Det ble til og med laget en egen jumpstyle-versjon av sangen, kalt «Watskejump». Etter å ha blitt spilt av enkelte dj-er i Storbritannia, bestemte gruppas manager å slippe singelen i Storbritannia og Tyskland. Dette gjorde «Watskeburt?!» til den første nederlandske sangen som er sluppet i Storbritannia uoversatt.

## Sporliste
*Watskeburt?!* (2005 CD Singel, gitt ut i Nederland av Topnotch & Magnetron Music) 
# Watskeburt?! (Radio versjon) (3:32)
# Watskeburt?! (Lang versjon) (6:17)
# Watskeburt?! (DJ versjon) (6:21)
# Watskeburt?! (Instrumental) (6:24)

## Eksterne lenker
* Gruppens hjemmeside
* Original sangtekst (nederlandsk)
* Vaskebur
Leptochilus

**Leptochilus** kan referere til:
*Bregneslekten **[[Leptochilus (bregne)|Leptochilus]]**
*Vepseslekten **[[Leptochilus (veps)|Leptochilus]]**
Robert Holmen

**Robert Holmen** (født 18. mai 1974 i Bærum) er en norsk tidligere fotballspiller. Han var forsvarsspiller og spilte for Strømsgodset fra 2000 til han sluttet i 2006. Er sammen med Norges sleggedronning, Mona Christine Holm. 

## Referanser


## Eksterne lenker
*
Akitofel

**Akitofel fra Gilo** (hebraisk for «bror av flauhet» eller «ugudelighet») var en rådgiver for kong David av Israel, og en mann som var kjent for sin skarpsindighet og kløkt. På den tiden da Absaloms gjorde opprør mot sin far kongen, deserterte Akitofel fra David og gikk inn for Absaloms sak.

David sendte sin gamle venn Husjai tilbake til Absalom for at han skulle motvirke Akitofels råd. Akitofel rådet Absalom å forfølge David da han flyktet, noe som var klokt militært sett, men Absalom gjorde ikke dette. Da Akitofel oppdaget at hans gode råd mot David ikke ble fulgt på grunn av Husjais innflytelse, forutså han (korrekt) at opprøret ville feile. Fornærmet forlot han deretter Absaloms leir og dro tilbake til Gilo, hans hjemby i høylandene i Judea, og etter at han hadde tatt av sine saker, hengte han seg selv. Han ble gravlagt i sin fars grav.

En mann ved navn Akitofel er også nevnt i *Andre Samuelsbok 23:34* for å være far til Eliab, og ettersom samme bok 11:3 forteller at Eliab er far til Batseba, en av Davids kvinner, har bibelforskere trukket konklusjonen at Akitofel faktisk er Batsebas bestefar. Bibelforskerne Levenson og Halpern har merket seg at «fortelleren er tilstrekkelig finurlig (eller troskyldig)» da det Batsebas bestefar som fristet kong David i Andre Samuelsbok 12:11, og således innfridd profeten Natans for ble oppfylt.

## Referanser


## Eksterne lenker
* Artikkel Ahithophel i *Jewish Encyclopedia*
Adjunkt Dørums gate (Molde)

**Adjunkt Dørums gate** er en gate i Molde kommune i Møre og Romsdal. Den starter i krysset Amtmann Leths gate / Idrettsvegen og går østover. Gaten ble opparbeidet gradvis fra 1920 og oppkalt i 1937 etter Palle Godtfred Olaus Dørum, som var adjunkt ved Molde middel- og realskole i 1850-årene og skrev «Moldesangen».

Gaten går rett forbi to store bygninger, Kirkebakken omsorgssenter og Molde videregående skole, og ender i Fagerlivegen.

## Se også
* Liste over gater i Molde

## Litteratur
*  Gunnar Talsethagen: *[https://urn.nb.no/URN:NBN:no-nb_digibok_2011020703008?page=13 Gatelangs i Molde: A–L]*. Romsdal sogelag, 2000. ISBN 82-90169-62-0

## Referanser
Ravana

**Rāvaṇa** (tamilsk:  இராவணன் , sanskrit: रावण, IPA: [ˈrɑːʋəɳə]) er den mytologiske demonkongen over Lanka og den primære antagonistiske skikkelsen i det indiske eposet Ramayana. Eposet forteller at Rāvaṇa kidnapper Ramas kone Sita. Dette var en hevn mot Rama og hans bror Lakshmana for at de hadde kuttet av nesen til hans søster Surpanakha. Rāvaṇas brødre er Kumbhakarna og Vibhishana.
Peter Torkilsen

**Peter Torkilsen** (født 1842 i Øvre Eiker, Buskerud, død 1915) var en pioner i sagbruksindustrien i Namdalen. Torkilsen kom til distriktet i 1865. I 1884 etablerte han Spillum Dampsag & Høvleri. Dette var det første sagbruket med egen høvelmaskin i Namdalen. På slutten av 1880-tallet startet Spillum Dampsag & Høvleri produksjon av ferdighus, som det aller første firmaet nord for Trondheim.

Peter Torkilsen var en sentral pådriver for skogsaken i Namdalen og var hovedarkitekten bak etableringen av Namdalens Skogselskap, der han var formann fra starten i 1910 og fram til sin død. Torkilsen var også en foregangsmann på andre områder og tok initiativ til ryddingen av det første bureisingsbruket i Norge, i Bjørndalen i Nærøy kommune. Dette skjedde i regi jorddyrkingsselskapet Ny Jord. 

## Eksterne lenker
* Norsk Sagbruksmuseum
Campbell Collaboration

**The Campbell Collaboration** er et internasjonalt forskningsnettverk som produserer systematiske oversikter om forskning på effekten av tiltak innen feltene sosial velferd, justis og utdanning.

Campbells systematiske oversikter gis ut i publikasjonsserien *Campbell Systematic Reviews* og ligger fritt tilgjengelig i organisasjonens elektroniske bibliotek på The Campbell Library.

## Se også
* Cochrane Collaboration, tilvarende organisasjon for helse- og medisinsk forskning.

## Eksterne lenker
* 
* Det offisielle nettstedet til organisasjonen
* Hovedbiblioteket på nettet
Jack Dailey

**Jack Blaine Dailey** (født 20. mai 1929, død 21. desember 2006 i West Palm Beach i Florida i USA) var en amerikansk sanger som bodde i Norge i mer enn 20 år. I 1962 fikk han en hit med «No vin, no øl, no dram» på Kjell Karlsens platemerke Viking Music (VM 9). Den lå 11 uker på VG-lista med en 5- plass som best.

Ellers var han blant annet tilknyttet platemerkene Metronome i Sverige, Manu samt Nor-Disc. På sistnevnte spilte han inn Juul Hansens norskspråklige versjon av «Yesterday»: «En dag» (1965). Dailey var den første artisten som sang med liveorkester og playback i tillegg.

Han drev nattklubben *Down Town* i Oslo inntil han i 1982 vendte tilbake til hjemlandet. Dailey var gift og hadde barn i Norge.

I 1963 var han oppvarmingnummer som sang før Beatles begynte sin konsert i Stockholm.

## Diskografi (i utvalg)
**Honeysuckle Rose*, *Rose of Washington Square*/*Mexicali Rose*, *[[Roses of Picardy]]*, Metronome MEP 9035
**Farewell, I Love You*/*Nobody's Waitin' For Me*, Triola TN-246
**[[Jack sings]]* (Jack Dailey med kor og orkester, Triola, EP)
**My Bird*/*Hey You* (Jack Dailey with The Caretakers, Pop Hat Records JD&nbsp;7112, single)
**My ABC's* Refused by the GRAND PRIX jury /*With Someone New* (Jack Dailey with the Jay-Dee studio orchestra ?, Pop Hat Records JD&nbsp;7115)

## Referanser


## Kilder
* Den Store Norske Hitboka, Exlex Forlag a/s 1994
*ROCK: Manu
* EP på Metronome
Lu Cai

**Lu Cai** (kinesisk: 陆采; født 1497 nær Suzhou i Kina, død 1537) var en skuespillforfatter under Mingdynastiet. Han skrev fem  ''chuanqi''romanser, hvorav tre har overlevd: *Romansen om den skinnende perle* (《明珠记》), *Romansen om hjemlengsel* (《怀乡记》) og *Romansen om det sørvestlige kammer* (《南西厢记》).

## Referanser
Ib Michael

**Ib Michael** (egentlig **Ib Michael Rasmussen**, født 17. januar 1945 i Roskilde) er en dansk forfatter.

Hans bøker tar i stor grad for seg emner som ligger utenfor Danmark og Europa, slik som f.eks. Oseania eller Sør-Amerika. En stor del av hans prosa har stilmessig forbindelse til den søramerikanske magisk realisme.

Michael debuterte i 1970 med romanen *En hidtil uset drøm om skibe*.

Han har mottatt en rekke priser for sine bøker, blant annet i 1991 da han fikk Kritikerprisen for *Vanillepigen* og i 1994 da han ble tildelt Det Danske Akademis Store Pris for sitt forfatterskap.

## Bøker og andre utgivelser i utvalg
* *En hidtil uset drøm om skibe* (1970)
* *Den flyvende kalkundræber* (1971)
* *Warum ist die Banane so krumm* (hørespill, 1973)
* *Indianerliv i regnskoven* (med Per Kirkeby og Teit Jørgensen (foto), 1973)
* *Mayalandet* (med Per Kirkeby og Teit Jørgensen (foto), 1973)
* *Hjortefod* (1974)
* *Popol Vuh – Quiché-mayaernes Folkebog* (1975)
* *Den udødelige soldat* (hørespill i fire deler, 1976)
* *Rejsen tilbage* (1977)
* *Rejsen til det grønne firben* (En erindring, 1980)
* *Snedronningen* (1981)
* *Kejserfortællingen* (1981)
* *Troubadourens lærling* (1984)
* *Himmelbegravelse* (dikt, 1986)
* *Sonde* (hørespill, 1987)
* *Hajskygger* (1988)
* *Kilroy, Kilroy* (1989)
* *Vinden i metroen* (dikt, 1990) 
* *Vanillepigen* (1991)
* *Glæden ved at dykke* (1993)
* *Den tolvte rytter* (1993)
* *Det lukkede øje* (1994)
* *Brev til månen* (1995)
* *Prins* (1997)
* *Atkinsons biograf – en vandrehistorie* (noveller, 1998)
* *Rosa Mundi* (dikt, 2000)
* *Mit år* (dagbok, 2000)
* *Kejserens Atlas* (2001)
* *Paven af Indien* (2003)
* *Grill* (2005)
* *Blå bror* (2006)
* *Sorte huller* (2007)
* *Himlen brændte* (2013)
* *En anden sol*  roman, (2015)
* *Det rygende spejl : indianske sange og tekster fra Den Nye Verden*, (2016)
* *Rejse i koralhavet : optegnelser fra en truet verden* (2016)
* *Billeder fra Mexico 1971*, (2019)
* *Sandheden om Lucy* roman, (2020)

## Priser, legater og hedersbevisninger
* 1978  Otto Gelstedprisen 
* 1979  Gyldendals Boglegat 
* 1985  Otto Benzons Forfatterlegat og Jeanne og Henri Nathansens Minnelegat 
* 1987  Henrik Pontoppidans Mindefonds Legat
* 1989  Weekendavisens litteraturpris 
* 1989  De Gyldne Laurbær for *Kilroy, Kilroy* 
* 1991  Drassows Legat 
* 1991  Kritikerprisen for *Vanillepigen*
* 1993  Søren Gyldendal-prisen
* 1994  Det Danske Akademis Store Pris
* 1995  Bog & Idé Prisen
* 2010: Dannebrogordenen
* 2017  Holger Drachmann-legatet
* 2017 Dansk Forfatterforenings H.C. Andersen Legat

## Referanser


## Litteratur
* Kristian Himmelstrup, Den udødelige soldat og jeg. Ib Michael og hans forfatterskab, København 2000
* Per Kirkeby, Arnasco. Samtaler med Ib Michael, Brøndum 2000 (Erstauflage: 1995)
* Kim Rose Petersen, I virkeligheden – et portrait af Ib Michael, Dansk Radio 1993
* Ingo Sundmacher, Von Quanten und unsterblichen Soldaten, Tübingen 2001
* Else Vinæs, Forvandlingsfortællinger. En undersøgelse af Ib Michaels forfatterskab med særligt henblik på myte, sprog og fantastik, Odense 1997

## Eksterne lenker
* 
* 
*
Chuanqi (fortelling)

**Chuanqi** (kinesisk: 傳奇; pinyin: *chuánqí*, noen ganger oversatt til engelsk som «marvel tales» – undringsfortellinger) er en klassisk kinesisk litterær form særlig fra Tangdynastiet og Songdynastiet. Det dreier seg om kortere romanser med mystiske, fantastiske ellere legendære elementer. Et eksempel på dette er *[[Guvernøren av Nanke]]*, der en mann lever en hel generasjon på en ettermiddag som en maur.

En annen *chuanqi*, som skrives med de samme skrifttegnene, er dramaformen chuanqi, en tidlig form for kinesisk opera.

## Litteratur
*Roger Darrobers: *Le Théâtre chinois*, Presses universitaires de France, coll. « Que sais-je ? » (no 2980), 1995, 128 p. (ISBN 2-13-047039-4)
*André Lévy (dir.): *Dictionnaire de littérature chinoise*, Presses universitaires de France, coll. « Quadrige », 2000 (1re éd. 1994), 429 p. (ISBN 2-13-050438-8)
*Jacques Pimpaneau: *Chine : l'opéra classique : Promenade au jardin des poiriers*, Les Belles Lettres, 2014 (ISBN 978-2-251-44442-0)
Antonín Bartoň

**Antonín Bartoň** (født 12. desember 1908, død 9. september 1982) var en tsjekkoslovakisk langrennsløper og  kombinertløper som konkurrerte på 1930-tallet.

Bartoň deltok på det tsjekkoslovakiske stafettlaget som ble nummer to under VM 1933 i Innsbruck. I det samme mesterskapet ble han også nummer to i kombinert. Han deltok også under OL 1932 i Lake Placid, der han ble nummer seks i kombinert. 

## Referanser


## Eksterne lenker
*
Uvdal Skisenter

**Uvdal Skisenter** (tidligere **Uvdal Alpinsenter**) er et skisenter i Numedal i Buskerud. Senteret ligger ved fylkesvei 40 i øvre Uvdal. Skitrekk og nedfarter strekker seg fra 649 til 1209 m.o.h. der lengste nedfart er på 6 km.

Senteret består av to skianlegg beliggende rundt 3 km fra hverandre. De var opprinnelig også to separate bedrifter, Uvdal Alpinsenter på sørsiden av dalen og Uvdal Alpinpark på nordsiden. I forbindelse med anleggene ble det også bygget ut større hytteområder. Etter de gikk konkurs i Uvdal Alpinsenter, ble de to virksomhetene i 2010 slått sammen til Uvdal Skisenter, og tilbudene samkjørt, blant annet med felles heiskort for begge anleggene og busstransport mellom bakkene og senere traséer mellom dem.

## Referanser


## Eksterne lenker
*
Den 68. Golden Globe-utdelingen

**Den 68. [[Golden Globe-prisene|Golden Globe]]-utdelingen**

16. januar 2011

----
Film – Drama: 
*** The Social Network***
----
Film – Musikal eller komedie: 
***The Kids Are All Right***
----
TV-serie – Drama: 
***Boardwalk Empire***
----
TV-serie – Musikal eller komedie: 
*** Glee ***
----
Miniserie eller TV-film: 
***Carlos***

**Den 68. [[Golden Globe-prisene|Golden Globe]]-utdelingen** ble avholdt søndag 16. januar 2011 for å tildele priser til de beste prestasjonene innen film og TV i 2010. Ricky Gervais var programleder og skapte store overskrifter med sine skandaløse vitser.

## Klasser, vinnere og nominerte

## Referanser
Qinghe (Huai’an)

**Qinghe** (kinesisk: 清河区; pinyin: *Qīnghé Qū*) er et bydistrikt i byprefekturet Huai'an i den provinsen Jiangsu i Folkerepublikken Kina. 

Det har et areal på 134 kvadratkilometer og teller ca. 320.000 innbyggere (2004). Det er regjeringssete for Huai'an.
Chuzhou (Huai’an)

**Chuzhou** (kinesisk: 楚州区; pinyin: *Chǔzhōu Qū*) er et bydistrikt i byprefekturet Huai'an i provinsen Jiangsu i Folkerepublikken Kina. 

Det har et areal på 1.439 kvadratkilometer og teller ca. 1,23 millioner innbyggere (2001). 

## Eksterne lenker
* Infoside
Den kvinnelige konduktør

«***Den kvinnelige konduktør***» er et skillingstrykk. Alf Prøysen forteller at denne er litt uvanlig siden den er trykket på et postkort. Prøysen presenterte visa i «Magasinet for alle» årgang 1957.

## Teksten

**1.**De har vel ikke sett oss før
Den kvinnelige konduktør
med snorer både her og der
i fine nye og fjonge klær.
Har De fått et lite smil
De kjører aldri mer med bil,
men tar med sporet stadig vekk,
og kjører byen rundt i trekk.
Konduktøren gjør furore
omkring på sporet
Hun er alt alles yndling
konduktøren bare nikker,
så stø og sikker
på linje seks.

**2.**En herre kom inn på min trikk
han sendte meg et kjærlig blikk
men jeg bare sa ifra
kurtise vil jeg ikke ha.
Men han både ba og svor:
Jeg måtte tro ham på hans ord,
og før jeg kunne hindre det
lå han foran meg på kne
konduktør du må meg høre
akk la oss kjøre,
for hele livet sammen
konduktør akk still min smerte
skjenk meg ditt hjerte
på linje seks.


## Kilder
*De gamle visene 4 med Alf Prøysen, Forlaget For Alle, Oslo 1975
Herr Peder

«***Herr Peder***» er et skillingstrykk som er kjent i hele Skandinavia. Den finnes i mange varianter, og er også med i Nils Larsens visebok.

## Teksten

**1.**Herr Peder han gangar seg på kammaregulv,
och kammar och krusar opp sitt hår,
senn gangar han seg till sin fostermoder inn
och frågade vad död han skulle få.

**2.**Ack inte skall du dö uppå sottesengen din
ei heller falla i nogot slag,
men se till och acta dig for böljorna de blå
at de inte förkortar ditt liv.

**3.**Gjör derför dig ett skepp utav lettaste kork
och master utav hvalfiska ben,
och vimpeln den skal vara utav rödaste guld
och flaggorna skall vara likeså.

**4.**Men de de hadde seglat nogra hundrade mil,
så började skeppet att stå,
kapteinen han var en förståndiga mann
och han talade förståndiga ord.

**5.**Låt oss kasta guldterning på silverbordet upp
för och se hvem som största synden har gjort.
Och syndaren skall utav skepparen själv
kastas uti oseanets böljor blå.

**6.**Den förste guldterning på silverbordet rann
imellan de skeppare männ.
Och loddet föll på Peder, det föll för första gång
på vår älskeliga konunge son.

**7.**Den andra guldterning på silverbordet rann
imellan de skeppare männ,
och loddet föll på Peder det föll för andra gång
på vår älskliga konunge son.

**8.**Den tredje guldterning på silverbordet rann
imellan de skeppare männ,
och loddet föll på Peder det föll för sista gång
på vår älskliga konunge son.

**9.**Efter det det er jag den störste synden har gjort
så vill jag bekänna mitt brott,
tre kolstre har jag rövat, och kyrkor har jag bränt
och två flickor har jag narat och skämt.

**10.**Men om någon av Eder skola komma i land,
och min fostermoder frågor efter mig,
seg henne att jag resat ut i framande land
och det har både lyckligt och vell.

**11.**Men om någon av eder skola komma i land
och min fosterfader frågar efter mig,
seg honom att jag svaiar ut på böljorna de blå
bed honom at han bettra sig får.

**12.**Men om någon av Eder skola komma i land
och min fästamö hon frågor efter mig,
seg henna att jag vilar under böljorna de blå
bed henne att hon gifta sig får.

**13.**Så toko de'n Herr Peder i hans fagra gula hår
och hyvade honom ut i sjön,
när Peder båorja sjunka börja skeppet att gå
och svaja ut på böljorna de blå.


## Kilder
*De gamle visene 4 med Alf Prøysen, Forlaget For Alle, Oslo 1975
Sverre Knutsen

**Sverre Richard Knutsen** (født 23. juni 1945) er en norsk historiker, tidligere forsker og tidligere politisk aktivist i den norske ml-bevegelsen.

## Aktivitet i ml-bevegelsen
Knutsen var en av lederne i den norske ml-bevegelsen. Han var medlem av SUFs, senere SUF(m-l)s sentralstyre fra 1968 til 1973. I årene 1971–1973 var han formann i organisasjonen. I den politiske debatten fremholdt han Josef Stalin som et stort forbilde og ble bredt kjent i media under kallenavnet «Stalin-Knutsen». I perioden 1973–1982 var han medlem av sentralkomiteens arbeidsutvalg i AKP(m-l). Han var også partisekretær. Knutsen var forfatter av notatet «Framlegg til fråsegn om homofili» (kort omtalt som «Fråsegna») i 1974, der han beskrev homofili som et seksuelt avvik med røtter i samfunnsmessige og sosiale forhold og som en form for borgelig dekadanse. I 1979 rettet AKP-ledelsen en kraftig «sjølkritikk» mot notatet og beskrev det som reaksjonært; i *[[Røde Fane]]* i 1979 fordømte AKP «fråsegna», som ble beskrevet som «et negativt lærestykke av rang». På landsmøtet i 1981 ble homofile gitt full anerkjennelse. Knutsen brøt med partiet og meldte seg ut i 1982.

## Senere virke
Knutsen utga i 1985 håndboken *Hvordan starte egen bedrift*. I 1990 ble han dr.philos. i økonomisk historie ved Universitetet i Oslo. Samme år ble han ansatt som forsker ved Handelshøyskolen BI, der han senere ble professor i økonomisk historie og næringshistorie, og leder ved Institutt for Innovasjon og økonomisk organisering. Han forsket og publiserte hovedsakelig innen finansiell historie, finansiering av innovasjoner, samferdselshistorie og institusjonell økonomi. Han ble pensjonist i 2015.

Knutsen har vært ansvarlig redaktør av *Scandinavian Economic History Review*, visepresident i Scandinavian Society for Economic and Social History og SEHRs «Co-editor» for Norge.

Per 2021 er Knutsen fagansvarlig for områdene bank- og forsikringshistorie, internasjonale bank- og forsikringsbedrifter samt norske bank- og forsikringsbedrifter i *[[Store norske leksikon]]*.

## Bibliografi
* *Norsk Vegpolitikk etter 1960. Stykkevis og delt* (sammen med Knut Boge) Cappelen, Oslo (2005) ISBN 9788202243487
* *Veier til modernisering*, Pax Forlag, Oslo (2009) ISBN 9788253032221
* *Staten og kapitalen i det 20. århundre-Regulering, kriser og endring i det norske finanssystemet 1900-2005*, unipubavhandlinger, Acta Humaniora No. 287, Oslo (2009)
* *Vern mot kriser? Norsk finanssystem gjennom 100 år* (med G. Ecklund), Fagbokforlaget, Bergen (2000)

## Referanser




## Eksterne lenker
* 
*  Sverre Knutsens hjemmeside på BI  (Besøkt 13. mai 2013)
Klokkaren synger

«***Klokkaren synger***» er et skillingstrykk med undertittelen «Lita vise». Alf Prøysen tok den med i sin visespalte i *[[Magasinet for alle]]* årgang 1957.

## Teksten

**1.**Klokkaren synger og presten han spør
at ti ra ti ralla la,
om e har hatt nokon kjæreste før
a ti ra ti ralla la.

**2.**Då må e seie som sanninga er
a ti ra ti ralla la
at e har elska all og einkver
a ti ra ti ralla la.


## Kilder
*De gamle visene 4 med Alf Prøysen, Forlaget For Alle, Oslo, 1975
Skogeierens sang

«***Skogeierens sang***» er et skillingstrykk. Alf Prøysen presenterte det i sin visespalte i «Magasinet for alle» i 1957, og sier at denne har sitt utspring fra lokalrevymiljøet i Trysil.

## Teksten

**1.**Je var en gang fært te kar,
je var sikkert millionær,
arva skauen etter'n far i nitten atten
men nå har je ittno att,
hør en tømmerstokk er tatt
enda har je siste åra sløppi skatten.

**2.**Fist så sett je opp sag,
saga planker natt og dag,
det var sju-tom, det var nitten opp tel atten,
je høgg haga, skau og holt,
men når plankene blei solgt
var det itte att så mye tel skatten.

**3.**Året etter høgg je kubb,
blinke både rubb og stubb
det blei svære tømmerhauger må je tilstå,
å je hadde sikkert trudd
det sku bli tel overskudd
men dessverre da var trua mi på villstrå.

**4.**Sea har je renske opp
krok og råta, skat og topp,
je må tilstå at det itte blei så lite,
men da je gjorde opp en kveld
satt je att i bare gjeld
nå tel skatt og slikt je kunne itte vri tel.

**5.**Siste åra høgg je ved
tok hvert enda lite tre,
noen sto det att sånn hist og her på åsa
men nå går det itte an
å høgge aller minste grann
je får tel å sanke tittebær og måsa.


## Kilder
*De gamle visene 4 med Alf Prøysen, Forlaget For Alle, Oslo 1975
Kunståret 2001

## Hendelser
## Verk
## Utstillinger
* *" Erfarenhet – Upplösning "*; Göteborgs første internasjonale kunstbiennale.

## Priser
* Caldecott-medaljen: David Small for *So You Want to Be President?*
* Eckersbergmedaljen:
**Jes Fomsgaard, maler
**Michael Kvium, maler
**Lone Høyer Hansen, billedhugger 
**Anita Jørgensen, billedhugger
*Ingeborg og Per Palle Storms ærespris:
**Tone Thiis Schjetne 
**Nils Aas
*Kulturministeriets Illustratørpris: Hanne Bartholin 
* Prins Eugen-medaljen tildeles Laris Strunke, kunstner, Eva Lange, skulptør, Signe Persson-Melin, keramiker, og Oiva Toikka, finsk kunsthåndverker 
* Turnerprisen: Martin Creed
* Ulrik Hendriksens minnestipend: Grete Marstein
* Wynneprisen: Aida Tomescu for *Platra*
*Årets avistegning: Inger Giskeødegård, Sunnmørsposten

## Dødsfall

## Bildegalleri

Oliver_Mark_-_Balthus,_Rossinière_2000_(2).jpg|Balthus(1908–2001)
Anne_Raknes_IKL.jpg|Anne Raknes(1914–2001)
Ivo_Caprino.jpg|Ivo Caprino(1920–2001)
Jakob_Weidemann.jpg|Jakob Weidemann(1923–2001)
KordaOfCheWalking.jpg|Alberto Korda(1928–2001)
Dea_Trier_Mørch_-_„Selbstportrait“_(etwa_1976).jpg|Dea Trier Mørch(1941–2001)
Nils-Aslak-Valkeapaa.jpg|Nils-Aslak Valkeapää(1943–2001)


## Referanser


## Eksterne lenker
*
Soldaten og hans utro kjæreste

«***Soldaten og hans utro kjæreste***» er et skillingstrykk av ukjent opprinnelse.

## Teksten

**1.**Soldaten han kom utav krigen hjem
hadde revet sine kleder i tu,
det første han spørger når han kommer hjem
om hans kjæreste lever ennu.

**2.**Soldaten han gikk ut i kammeret inn
han pyntet og redet sitt hår,
i dag får jeg brev i fra kjæresten min
eller får jeg vite hvor det går.

**3.**Så tok han brevet ut i sin hånd
han ble så hjertelig glad,
og i dette brevet sto skrevet som elskovsbånd
og at hun en annen ville ha.

**4.**Soldaten han gikk ut i kammeret inn
han vred sine hender ut i blod,
før enn jeg forlate skal kjæresten min
før skal jeg drepe begge de to.

**5.**Soldaten han gikk ut i stallen inn
selv lagde han sadelen på,
så red han snarere enn fuglen fløy
for han kunne brudehuset nå.

**6.**Goddag i brudehuset, goddag I brudepar,
goddag du min brudgom så bold,
nu skal du få betale for hver eneste gang
du min kjæreste har taget med vold.

**7.**Jeg har været ut i fremmede land
omringet av fiendes tyrann
men de som sitter hjemme av høyere stand
de gjør meg alt fortred som de kan.

**8.**Jeg har vært ut i fire slag i alt
mot krutt og mot kuler så blåe,
jeg sto så uforferdet i slaget når det gjaldt
jeg er her og uforferdet skal ståe.

**9.**Soldaten han gikk så vredelig i brudesalen inn
han svarede brudgommen så bratt,
så sant som jeg svarer for stat og for land
så skal du min kjæreste ei få.

**10.**Ja bruden engstet ble, men ikke brudgommen
han svarede soldaten så bratt:
Jeg lyster ei idag til at løfte min hatt
for deg som er en simpel soldat.

**11.**De simple soldater jeg akter ei stort,
hva haver de at rose seg av,
de haver aldri penger men stolt i sine ord
pakk deg kun med hast her i fra.

**12.**Soldaten trekker sabelen fra siden så bold,
huggede hodet av den brudgom så gold,
nu skal du selv erfare at soldaten er stolt,
så hans kjæreste hun svømmer i hans blod.

**13.**De tør vel ikke tenke jeg er nu så forferdet
jeg neppe presentere min arm,
jeg viser eder sverdet som her i huset er
men nu har jeg hevnet min harm.

**14.**Min kjæreste som før var som rosen så rød,
og sto i forgyllene bånd,
hun ble da så blek som den hviteste sne
ja som bladet der faller ut av tre.

**15.**Soldaten gikk til henne der hun segnede ned
han talede til henne disse ord:
Jeg lyser deg ei mere til at høre eller se
men dog vil jeg spare ditt blod.

**16.**Jeg skal ikke sørge, hvor det meg i verden går,
la uslingen sørge hver dag,
jeg skal og ei fortryde om jeg ikke nogen får
når jeg fikk ei den som var mitt behag.

**17.**Her har været kriger og orlig fra første verdens tid,
og bliver så lenge den står,
en usling må det være som er bange for sitt liv
når kristendommen begynner at slå.

**18.**Prins Fredrik declarerede krig igjen på ny
soldaten måtte reise igjen,
han reiste så frimodig fra land og fra by
enskjønt han var bedragen av sin venn


## Kilder
*De gamle visene 4 med Alf Prøysen, Forlaget For Alle, Oslo 1975
Liste over fotballstadioner etter tilskuerkapasitet

Dette er en **liste over fotballstadioner etter tilskuerkapasitet** og viser alle fotballstadioner rundt om i verden, med mer enn 50.000 seter og som brukes til fotball. I hvert tilfelle er brukere av stadion, type, tak, året for åpningen og tilskuerkapasiteten nevnt.

Foreløpig er det 161 stadioner, som møter disse kravene. Disse er for det kontinentale foreninger av ulike Fédération Internationale de Football Association split (FIFA). Det er 49 stadioner i Asian Football Confederation (AFC) (Asia utenom Russland, pluss Australia). 22 tilhører Confédération africaine de football (CAF) (Afrika) og 14 for de The Confederation of North, Central American and Caribbean Association Football (CONCACAF) (Nord-Amerika og Karibia). 23 stadioner er fra Confederación Sudamericana de Futbol (CONMEBOL) (Sør-Amerika) og 50 i Union of European Football Associations (UEFA) (Europa, Kaukasus, Israel). Oceania Football Confederation (OFC) har ingen stadioner av på en slik størrelse.

Glasgow er den eneste byen med tre fotballanlegg med en tilskuerkapasitet på over 50 000.

## De 10 største stadioner i verden

 LB = Løpebane

## Asian Football Confederation (AFC)

## Confédération africaine de football (CAF)

## Confederation of North and Central American and Caribbean Association Football (CONCACAF)

## Federação sul americana de Futebol/Confederación Sudamericana de Fútbol (CONMEBOL)

## Union of European Football Associations (UEFA)

## Eksterne lenker
* World Stadiums
Jeg vil glemme!

***Jeg vil glemme!*** er det tredje studioalbumet til Håkon Banken og kom i salg høsten 1979. Selv om det solgte til gull etter hvert (den gang 50&nbsp;000 eks.), nådde det bare 17.-plass på VG-lista og holdt seg på platebarometret i seks uker.

Albumet inneholder sterke tekster av Banken selv, som tittelsporet «Jeg vil glemme», men han skrev og laget melodi til også «Taperen fra brakke nr. 1» og «Den silverfärgade drömmen», samt oversatte mange av de andre sporene på platen. På sangen «Pappas lille gull» har han med seg Hege Monica Dahlsheim som gjestevokalist.

## Sporliste
#«Jeg vil glemme»  (Håkon Banken)
#«Taperen fra brakke nr. 1»  (Håkon Banken)
#«På jakt etter lykken» (Berman / Håkon Banken)
#«Den gamle smeden»  (Thore Skogman / Clara Johansson / Håkon Banken)
#«Når du går over floden»  (Pelle Karlsson / Per Johan Skjærstad)
#«Brevet til mamma»  (Arne Qvick / Håkon Banken)
#«Fangen»  (Øivind Hersvik/Per Johan Skjærstad)
#«Den silverfärgade drömmen»  (Håkon Banken)
#«Ødemarkens ro»  (Anna Märtha Larsson / Håkon Banken)
#«Balladen om en ukjent komponist»  (R. Steward /A. Finne)
#«Pappas lille gull»  (Hazel Smith / Rune Wallebom / Håkon Banken / Hege Monica Dahlsheim)
#«Det er du som gir meg glede»  (Ole Bergman / Håkon Banken)

## Andre medvirkende
*Produsent: Jan Høyland
*Arrangør: Ottar Johansen
*Studio: Arne Bendiksen A/S
*Tekniker: Rolf Kjernet
*Foto: Helge Jørgensen
*Design: Lasse Jacobseb
*Gjestevokalist på «Pappas lille gull»: Hege Monica Dahlsheim

## Utgivelser
* 1979 LP/MC Arne Bendiksen A/S TNLP 66
* 2007 mps Arne Bendiksen Samlingen

## Eksterne lenker